**JEGYZŐKÖNYV**

**Elnökségi ülés**

**2017. november 15. szerda, 18:00**

**Helyszín: ELTE EHÖK irodai tárgyaló terem (Budapest, Múzeum körút 4/A.)**

**Napirend:**

1. **Aktualitások**
2. **Egyebek**

16:30-kor **Murai László** megnyitja az elnökségi ülést.

Jelen van: Murai László (EHÖK), Horváth Luca (TTK HÖK), Kindelmann Balázs (IK HÖK), Baranyai Melinda (PPK HÖK), Szabó Tamás (ÁJK HÖK), Menyhárt Barbara (BGGyK HÖK), Boronkay Takáts Réka (EHÖK), Pozsár-Szentmiklósy Zoltán

Mandátumellenőrzést követően megállapítható, hogy az ülés 6 fővel határozatképes.

**Murai László** az előzetesen kiküldött napirend módosítását javasolja.

A módosított napirend a következő:

1. **Ombudsman projekt (Vendég: Pozsár-Szentmiklósy Zoltán)**
2. **Aktualitások**
3. **Egyebek**

Az elnökség egyhangúlag elfogadja a javaslatot.

1. **Ombudsman projekt**

**Murai László** köszönti *Pozsár-Szentmiklósy Zoltánt*, majd átadja neki a szót. **Pozsár-Szentmiklósy Zoltán** beszámol az ombudsman projekt jelenlegi helyzetéről. Két hete volt a szabályozat tervezet a rektori vezetői értekezleten, ahol megfogalmazódott az elvi támogatás. Ez a dokumentum kiküldésre került az EHÖK elnökség számára. **Kindelmann Balázs** kérdése, hogy az ombudsmanoknak lesz-e beszámolási kötelezettsége. **Pozsár-Szentmiklósy Zoltán** válaszol, hogy a tevékenységük teljes mértékben nyilvános lesz, illetve a szenátus előtti beszámolási kötelezettséggel jár a pozíció. Szabályszerűen közzé kell tennie azokat az ügyeket is, melyek nem kerültek megoldásra. Miután ez látható lesz a nyilvánosság számára, kialakul a bizalmi kör, és nagyobb bizalommal veszik igénybe a hallgatók és dolgozók ezt a szolgáltatást**. Murai László** kérdése, hogy kancellár úrral volt-e megbeszélve valami az anyagi vonzattal kapcsolatban. **Pozsár-Szentmiklósy Zoltán** válasza alapján a kancellári támogatás biztosított. Jogi területen még zajlanak az egyeztetések. A rektori vezetés kérése alapján sor kerül még egy szakmai kerekasztalra a dékánokkal. **Menyhárt Barbara** kérdése, hogy van-e olyan akadályozó tényező, ami meggátolná, hogy ez a projekt elinduljon a tervezett időpontban. **Pozsár-Szentmiklósy Zoltán** elmondja, hogy olyan racionális tényező, ami releváns lenne, olyan nincs. **Horváth Luca** kérdése ezúttal a sportpályázatok helyzetre vonatkozik. **Murai László** elmondja, hogy hétfőn volt kabinetülés, ahol *Péterfi Flórával* megbeszélte a részleteket. **Horváth Luca** kérdezi, hogy még ebben a félévben kerül-e kiírásra. **Murai László** válasza szerint igen. Megköszöni *Pozsár-Szentmiklósy Zoltánnak* a részvételt.

*16:50-kor Pozsár-Szentmiklósy Zoltán távozik.*

1. **Aktualitások**

**Murai László** elmondja, hogy a HKR módosítása februárra csúszik. A dékáni méltányosság kérdésével kapcsolatban volt egy kisebb vita az OHÜB-ön. Kéri az elnökség tagjait, hogy a negyedik negyedévi informatikai beszerzés táblázatát mindenki töltse ki. Megköszöni mindenkinek a problématérképes kerekasztal beszélgetések során tanúsított együttműködést. A HÖOK vezetőképző regisztrációjával kapcsolatos anomáliák megoldódtak. **Egervári György** szombathelyi ügyekért felelős alelnök szeretne egy találkozót az EHÖK elnökséggel a közeljövőben. Ennek részleteit *Boronkay Takáts Rékával* fogja megbeszélni, aki közvetíti majd azokat az elnökség felé. **Murai László** megemlíti, hogy az EHÖK szexuális zaklatással kapcsolatos Facebook posztja alá érkeztek olyan kommentek, amik közös gondolkodásra ösztönöztek bennünket. *Ilyash Györggyel* beszélgetett arról, hogy kellene egy egyetemi biztonsági felmérést készíteni a hallgatók körében. **Baranyai Melinda** elmondja, hogy náluk van kártyás beléptető rendszer, szerinte működőképes lenne. **Menyhárt Barbara** is elmondja, hogy hallgatóik gyakran az egyetem épülete előtt sem érzik magukat biztonságban. Következő elnökségi ülésen vendégként jelen lesz *Babos János*. Hallgatói szolgáltatásról szóló megbeszélésre kell készülni. A küldöttgyűlés november 29-én lesz 18 órától, a meghívó időben kiküldésre kerül majd. **Murai László** elmondja, hogy volt egy megbeszélése *Veres Mártonnal*. A HÖOK Külhoni Program következő ELTE-s állomása egy pedagógusokat érintő projekt lesz. A Szabadkai Magyar Tannyelvű Tanítóképző Kar fogja ezt lebonyolítani. 20 pedagógusjelölt utazik az ELTE-ről, a Pázmányról és az Eszterházy Károly Egyetemről, hogy ott tanítsanak. Ezért az egy hetes munkáért a hallgatók kapnak 100 000 forint ösztöndíjat. Ez április közepén fog megvalósulni. A rektori pályázatokkal kapcsolatban *Péterfi Flóra* és *Bartók Bálint* intézkedik.

1. **Egyebek**

**Murai László** kérdezi, hogy ki tud részt venni az ELTE Sikerek című előadáson. **Boronkay Takáts Réka** jelzi, hogy ő igen. **Horváth Luca** elmondja, hogy a kommunikációs referense volt a rekrutációs bizottsági ülésen, és elmondta, hogy a karok elméletileg nem rendelhetnek reklám ajándéktárgyakat. Kérdése, hogy erről mi az információnk. **Kindelmann Balázs** elmondja, hogy ez csak az Educatiora vonatkozik, hogy egységes legyen. Felmerül a hivatalos adatok 80 évig való tárolásának problémája. **Kindelmann Balázs** javasolja, hogy ez kerüljön módosításra, és a 80 év helyett 5 év legyen meghatározva. **Murai László** megígéri, hogy utánajár. **Horváth Luca** kérése, hogy a Lágymányosi Campus déli részének büféje legyen külön. **Murai László** utánajár.

17:51-kor **Murai László** lezárja az ülést.

**Jegyzőkönyv hitelesítés:**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Murai László  elnök  ELTE Hallgatói Önkormányzat | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pap Péter  elnök  Ellenőrző Bizottság  ELTE Hallgatói Önkormányzat |

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kovács Viktória  elnöki referens  ELTE Hallgatói Önkormányzat |